90. schôdza NR SR - 10.deň - A. dopoludnia
Dátum: 2023-05-17
Poslanec: Kuffa, Štefan (-)
Druh vystúpenia: Vystúpenie

12. Vážený pán predsedajúci, kolegyne a kolegovia, dobrý deň alebo dobré ráno ako komu. Dovoľte mi niekoľko slov k navrhovanému školskému zákonu. Začnem hneď tým informovaným súhlasom, ono sa to zdá také veľmi nenápadné alebo proste skoro prehliadnuteľné, ale ten je veľmi dôležitý, veľmi dôležitý a na tom aj svoju myšlienku nejak takto nejak rozviniem. Informovaný súhlas v našej spoločnosti nie je nič novým, takže tuná nie je vymyslené nič nové, ale vy ste ho priradili do školského systému, čo je úplne super, hej a také informované súhlasy máme v zdravotníctve. Rovnako, keď pacient, keď prichádza do zdravotníckeho zariadenia, ak je dospelá osoba, tak vám dajú podpísať informovaný súhlas. Ak sú to deti, sú to rodičia. Sú to rodičia, ktorí sú zákonnými zástupcami svojich rodičov a v podstate zdravotnícke zariadenie je povinné informovať rodičov detí. Nič sa nemôže diať bez súhlasu rodičov. Preto ten informovaný súhlas je veľmi dobrá vec a vynikajúci nástroj, ktorý majú v rukách rodičia, ako môžu kontrolovať školu, nechcem povedať pedagógov, lebo častokrát sa stáva to aj to, čo sme doposiaľ ako mali, tak prídu, ja poviem, prepáčte, možno sa pohoršíte, ale sexuálni devianti, ktorí akože v úvodzovkách, majú vzdelávať akože naše deti. Prosím vás pekne, takéto zvrátenosti tie deti nepotrebujú vedieť. Ja už mám svoje nejaké roky, ale možno za celý život som to ako nepočul, ale na čo mi to je. A čo my ako generácia našich starých rodičov alebo nás, my sme nemali sexuálnu výchovu, my sa nevieme sexuálne správať. Prosím vás pekne, Národná rada, keď tuná otvorili kolegovia minulý týždeň zákon o telesnej výchove, tak tri alebo štyri hodiny sme sa tuná vadili, že či telesnú výchovu, áno alebo nie. Prosím vás pekne, naše deti na základných školách a tuná od šiestich rokov, do desiatich, do pätnástich tuná je tá sexuálna výchova, že od desať do pätnásť rokov. Prosím vás pekne a načo? Tú telesnú výchovu, aby tam mali, nech tie deti športujú, nech súťažia. Však prosím vás pekne, tam je to ťažisko, tam je tá formácia a tam je formácia ducha, tej duše. Naša mamička bola takmer päťdesiat rokov učiteľka, keby tá to teraz to počula, toto, čo všetko my tuná ako rozoberáme, tak myslím, že by bola zhrozená aj pohoršená z toho všetkého. Ale tá generácia oni to boli kedysi, ja vám to tak poviem, súdružky učiteľky a ja som generácia, ktorá sa narodila v čase totality, komunizmu, nič iné sme nepoznali, ale tie súdružky učiteľky, predtým boli pani učiteľky a zo dňa na deň boli súdružky učiteľky, ale aj tie súdružky učiteľky, ktoré boli, im záležalo na formácii ducha a duše našich detí. Oni nezabíjali dušu detí, nielen dbať na ten telesný rozvoj, človeka, ale aj ten duševný rozmer kalo... koľkokrát sa to tak spomínalo, ale antická doba bola príznačná v tom, súlad medzi duchom, dušou a telom. A to je veľmi ako dôležité tá proporcionalita, ktorá je tu vyvážená. Ja keď zaťažím detský organizmus a si mladý a začnem ťa fyzicky ako namáhať a ja neviem, trénovať ťa a proste je nadmerná ako fyzická záťaž, no tak ťa zdeformujem. Jednoducho to nevydržíš, a to jedno či v kulturistike, v atletike, alebo v čomkoľvek, preto sú tí pedagógovia veľmi ako dôležití, aby no proste ako keby sme kojencovi dávali, ja neviem, poviem takto, kŕmili ho slaninou alebo salámou, ale prosím vás pekne, takým niečím. No a tak čo urobíme, no to by bolo na posmech. No rovnako je to aj s tou sexuálnou výchovou, prosím vás pekne. My ideme kaziť ako duše našich detí. No na čo to potrebujú? No to sú proste bláznovstvá také, že proste to nemá takú obdobu. Kolega Richard Vašečka tu spomínal ako ten internet, že ťažko je sa tomu ubrániť, ako hej, keď toto. Áno, súčasnú dobu žijeme takú, ktorá je presexualizovaná, musím to takto povedať, presexualizovaná. Ale koľko detí má problém s tým, že práve je závislá na internete a na tých sexistických stránkach a podobne, ale to nielen deti, ale to majú problém aj dospelí ľudia, ale to je závažný problém. Rozpadne sa ti manželstvo, prosím ťa pekne, prečo? Lebo ty žiješ s počítačom vo virtuálnom svete. Však to je úplne bláznovstvo a my ideme naše deti ako takto, ako na tento systém nastavovať. To sú totálne bludy, opravte ma, ak hovorím zle, ale že údajne od septembra teraz školský rok, ktorý bude 2023 a 2024, pilotne sa na školách našich na Slovensku má zavádzať sexuálna výchova na 40 školách. Tak ja mám tú informáciu takú. Ak by to bola pravda, tak je to drzá bezočivosť, drzá bezočivosť. Tak ako ste aj správne v tej vašej dôvodovej správe tuná tie autorky tých sexuálnych deviácií, ktoré ani ináč nemôžem tak nazvať a možno kompenzujú to svoje vnútro. Z plnosti srdca hovoria tvoje ústa, no tak ja toto odkazujem tým autorkám, z plnosti úst hovoria vaše srdcia. No tak, keď vy ste zaťažené na sex a sexualitou a tieto zvrátenosti, neotravujte spoločnosť a neotravujte naše deti v našich školách. My to jednoducho nedovolíme a ani to nesmieme dovoliť, sme poslanci Národnej rady a záleží nám na budúcej generácii. ´Tys mládež naša, tys buditeľkou rána´, to mi prišiel Pavol Országh Hviezdoslav ako na myseľ. To nie sú len také slová len do vetra povedané. Ty si buditeľkou rána, ty si budúcnosť nášho národa. Pápež Ján Pavol II., keď tu prišiel na Slovensko, mladí ľudia, vy ste budúcnosťou krajín, vy ste budúcnosťou zeme. Aj na Slovensku boli tieto výzvy Jána Pavla II., ktorého mám vo veľkej úcte a považujem ho za proroka, ale tu netreba byť veľkým prorokom, aby sme k týmto, k týmto veciam nejak tak hovorili. No ale z tej dôvodovej správy, ja som si ju dovolil tak zobrať, tuná tak prečítam, tu ste to správne napísali: "Nie je vhodné publikáciou o tzv. sexuálnej k vzťahovej výchove, ktoré sú ponúkané ako edukačné publikácie na školách," napríklad Bendiková, Mikšík, Mačorová. Vzťahová a sexuálna výchova, dvojka pracovná učebnica pre žiakov, no však nech si vzdelávajú svoje vlastné deti, ale nech nedeformujú naše deti. Ja ako rodič, ja ako starý rodič, ja mám právo, aby som ja formoval ako tieto deti, však kedysi sme to kritizovali za komunizmu, hej, že tú ideológiou, ktorú tlačili v školách, a to nebola len, ja neviem, občianska výchova, ale to presne, to bolo aj na matematike, aj na slovenčine, to bolo proste všade. Na dejepise, podľa toho akú ste mali tú súdružku učiteľku a aká bola aktívna, ale nie všetky. A tuná je taký nesúlad bol, taký boj a zápas, ktorý sa odohrával medzi rodičmi a školou. No toto presne sa deje v dnešnej dobe, v tejto liberálnej, liberálno-fašistickej dobe, ktorú my žijeme. Však to je úplne strašné toto, čo my tuná ideme ako zavádzať. Deformovať naše deti a zabíjať ich duše a mne na tom veľmi záleží. Dobre, ja už mám dospelé deti. Ja by som mohol povedať, že, že proste mňa sa to ako netýka. No týka a hlboko. Ja mám aj vnukov a vnúčatá. Ale tie naše deti, ja hovorím, naše deti to je ten jeden a pol milióna detí, ktoré na Slovensku my máme. Ja dokonca ten informovaný súhlas, kolegovia, ja vám to poviem takto, to nie je len pre rodičov, lebo to sú stredné školy a môžu tam mať tie decká už 18, niektoré možno aj 19 rokov, ale aj také deti sa tam, možno aj 20-ročné môžu byť tam, aj v takomto prípade treba ten informovaný súhlas. Aj pri takýchto detí. Ja som otcom mojich detí, do smrti budem, nikto mi to nevymaže. Budem mať sto rokov, moje deti budú mať osemdesiat, ale ja stále bude tým otcom, stále bude otcom. Nikdy naše deti vlastne v tom rodičovstve tej hierarchie nás nepredbehnú. Jednoducho je to tak. Takže ten súhlas by som dal aj na tie stredné školy, aby sa to vzťahovali. To nie, ty máš osemnásť rokov, ty môžeš si robiť, čo chceš. No tak keď si môžeš robiť čo chceš, no tak pani učiteľke, ja som ale tak aj vážne to odkázal tak na gymnáziu. Viete čo pani učiteľka, no keď my sa máme pýtať svojich, že či nás oni, či vy nás budete informovať o ich štúdiu, o prospechu, o známkach, no tak mu nachystajte raňajky, desiatu, obed mu zabezpečte, starajte sa oňho. No keď ja nemám práva ako rodič, no tak potom nemám ani povinnosť. No tak potom nech sa stará štát. Ale tu musí byť to vyvážené. Keď ja mám, ja mám povinnosti, tak ja mám teda aj právo. A ako právo, aj keď si ty na strednej škole a si dospelý jednoducho ja si to vyžadujem od toho školského zariadenia, že ten informovaný súhlas musíš sa ma pýtať ako otca, ako matky. Ak dáš ten súhlas, nech sa páči. Ale ak ten súhlas nedáš, jednoducho nemáš ty čo zasahovať do integrity a duševného bytia alebo duchovného bytia dieťaťa. To by som si teda vyprosil, že by také maniere sme tu mali. Aj sa teším, že čosi také tuná, je tu taká drobná vec, ale ten informovaný súhlas, som chcel tak podčiarknuť, je veľmi, veľmi dôležitý. Ďakujem kolegovia.